**Siilinjärven kunnan sivistyslautakunnan lausunto/Luonnos hallituksen esitykseksi eduskunnalle laiksi koulutuksen**

**rahoituksesta**

Viite: OKM096:00/2014

 Siilinjärven kunnan mielestä on tärkeää tarkastella ja kehittää toisen asteen ja va­paan sivistystyön rakenteiden vastaamaan tulevia yhteiskunnallisia tarpeita. Myös yhteistyön lisääminen eri koulutustoimijoiden kesken on sinänsä myön­teis­tä. Lausunnon antamisaika oli liian tiukka. Esitysluonnoksessa on kuitenkin useita kohtia, jotka herättävät kysymyksiä:

|  |  |
| --- | --- |
|  | Luonnoksessa korostetaan järjestäjäverkon kokoamista nykyistä vah­vem­mik­si kokonaisuuksiksi, millä turvattaisiin lukiokoulutuksen alueellinen saa­vu­tet­ta­vuus. Käytännössä tämä tarkoittaisi kuitenkin usein järjestäjän toi­mi­pis­tei­den yhdistämisiä suuriksi kokonaisuuksiksi ja kaukaisempien ja opis­ke­li­ja­mää­räl­tään pienempien toimipisteiden vähittäistä alasajoa. Miten tämä tu­kee koulutuksen tasa-arvoista saavutettavuutta? Päinvastoin koulutuksen ta­sa-ar­voi­nen saavutettavuus vaarantuu toimipisteiden yhdistämisellä suu­rem­man koulutuksen järjestäjän alaisuuteen  |
|  | Koulutuksen laadun oletetaan kasvavan koulutuksen-järjestäjän koon kas­vaes­sa. Todellisuudessa kuitenkaan tällaista korrelaatiota ei ole ha­vait­ta­vis­sa esimerkiksi YO-kirjoitusten tuloksissa tai opiskelijoiden hy­vin­voin­ti­ky­se­lyis­sä. Päinvastoin nämä tulokset ovat usein parempia hieman pienemmissä kou­lu­tus­yk­si­köis­sä. Mihin oletukset suuremman laadukkuudesta siis pe­rus­tu­vat? |
|  | Opiskelijan mahdollisuus suuren järjestäjän tarjoamiin yksilöllisiin opin­to­pol­kui­hin saa suuren painoarvon luonnoksessa. On kuitenkin todettu, miten tär­keä kouluyhteisön muiden opiskelijoiden ja opettajien tuki on useimpien nuor­ten opiskelujen etenemiselle. Yhteisöllisen tuen rakentuminen suurissa yk­si­köis­sä on huomattavan vaikeaa, ellei jopa mahdotonta. Tämä koskee eri­tyi­ses­ti lukiokoulutusta, jossa opinnot koostuvat erillisistä kursseista. Kou­lu­tus­po­liit­ti­ses­ti asia on merkittävä, koska kyse on syrjäytymisen riskistä. On­ko tämä näkökulma unohdettu toisen asteen koulutuksen tarkasteluissa? |
|  | Esitysluonnoksen mukaan suuri koulutuksenjärjestäjä voi toimia kus­tan­nus­te­hok­kaas­ti mm. tilojen, tukipalveluiden ja laitteiden suhteen. Toisaalta jär­jes­tä­jän koon kasvaessa hallinnoinnin kulut kasvavat ja toiminnan ketteryys vä­he­nee. Onko näitä todellisiin kustannuksiin vaikuttavia seikkoja huomioitu esi­tyk­sen valmistelussa? |

 Esitysluonnoksessa käytetään käsitteitä ”riittävän suuri väestöpohja” ja ”riittävän vah­va koulutuksenjärjestäjä”. Lukiokoulutuksen järjestäjänä Siilinjärven kunta toi­voo järjestämislupien hakuvaiheessa tarkennuksia näihin sekä muihin ha­ku­kri­tee­rei­hin, jotta saamme riittävän selkeästi tiedon siitä, mikä lainsäätäjän tahtotila on.

 Siilinjärven sivistyslautakunta